Wezaretê Karan ê Teberî yê Çînî veng da ke dewleta Tirkî 'operasyonê leşkerî' yê verba Vakur û Rojakewtena Sûrîye vinderne.
Vervatoxê wezaretî Geng Shûangî kombîyayîşê çapemenîye de waşt ke dewleta Tirkî peynîya operasyonanê xo bigêra û "abigêra rayîro rast".
Yewîya Ewropa, DYA, Yewîya Ereban, welatanê Amerîkaya Latînî verê cû îşxalkarîya dewleta Tirkî şermezar kerdibi. Yewîya Ewropa de zî zafê welatan rotişê çekan seba Tirkîya wedarit. DYA zî verba îşxalkarîya Tirkîya ke çilaya keske ci rê vistibi ta, qerarê ambargoyî girewt.
